วิเคราะห์ตลาดภาคบ่าย – บล.เอเอสแอล
ภาครวมตลาดภาคเช้า SET Index ปิดภาคเช้า 1,698.60 จุด (+2 …
9 ต.ค. 2560

ภาครวมตลาดภาคเช้า
SET Index ปิดภาคเช้า 1,698.60 จุด (+2.63จุด, +0.16%) กรอบ 1,701-1,695 จุด มูลค่าการซื้อขาย 23,441.96 ลบ. เรียงลำดับมูลค่าการซื้อขายรายกลุ่มENERG TRANS PROP ICT PETRO COMM BANK FIN ตามลำดับ. ตลาดภูมิภาค [Hang Seng -0.46%][ChinaA50 +1.84%]
[ติดตาม]
– การผลิตภาคอุตสาหกรรมเดือนส.ค. เยอรมนี 13.00 น.
Source : Investing.com
นายกฯ ชี้ ICAO ปลดธงแดงไทยช่วยสร้างความเชื่อมั่นสู่ศูนย์กลางการบินของภูมิภาค
พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวถึงกรณีที่องค์การการบินพลเรือนระหว่างประเทศ (ICAO) ถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน หรือปลดธงแดง โดยนายกรัฐมนตรีขอบคุณทุกหน่วยงานที่ร่วมกันทำงานจนสามารถแก้ปัญหาทั้ง 33 ข้อที่ทาง ICAO ได้กำหนดให้ไทยดำเนินการแก้ปัญหา ทั้งในด้านของการปฏิรูปมาตรฐานการบิน การปฏิรูปองค์กร ทำให้สามารถตอบโจทย์ทั้ง 33 ข้อได้จนนำมาสู่การปลดธงแดงครั้งนี้ และถือเป็นความภาคภูมิใจของทุกคนในประเทศ และถือเป็นการสร้างความเชื่อมั่นให้กับสายการบินในประเทศไทย เพื่อที่จะขยายเส้นทางการบินไปยังทั่วประเทศ อีกทั้งเป็นการสร้างความมั่นใจในเรื่องของมาตรฐานการดูแลความปลอดภัยด้านการบินพลเรือนของไทย และถือเป็นสิ่งสำคัญต่อการเดินหน้าไปสู่ศูนย์กลางการบินของภูมิภาค (Source : IQ สำนักข่าวอินโฟเควสท์)
IMPACT (+) AOT PTT KBANK CPF PTTEP INTUCH BDMS THAI BH KTB PTG HMPRO LH BCPG AAV EA TMB
IMPACT (-) PTTGC CPALL MINT BJC BAY TRUE BEM GLOW IVL MAKRO CPN IRPC TOP TU KCE GL MTLS
แนวโน้มตลาดและหุ้นเทคนิคที่น่าสนใจ
SET Index
ทดสอบแนวต้านต่อเนื่อง
SET Index แกว่งตัวทดสอบแนวต้านจิตวิทยาที่ 1,700 อย่างต่อเนื่องแนวต้านถัดไปที่ 1,708 โดยระยะสั้นการพักตัวเน้นยืน 1,686 ไม่ต่ำกว่าลงมา เป็นแนวโน้มเชิงบวกต่อเนื่อง และเน้นยืนเหนือแนวรับหลัก 1,678-1,680 โดยไม่ควรต่ำกว่าลงมา
SENA
ปรับตัวขึ้นต่อเนื่อง
SENA ปรับตัวขึ้นต่อเนื่อง พร้อมดีดตัวขึ้นในวัน ส่งสัญญาณบวก มีโอกาสทดสอบที่ High เดิม 4.00 บาท ผ่านยืนเหนือเป็นสัญญาณบวกต่อเนื่อง แนวต้านถัดไปที่ 4.10 บาท ระหว่างวันแนวรับ 3.88 บาท แนวรับหลักที่ 3.80 บาท เน้นยืนเหนือไม่ควรต่ำกว่าลงมา
JMART
สัญญาณบวกหลังพักตัว
JMART ปรับตัวขึ้นพร้อมแรงซื้อที่เข้ามาในช่วงเช้า ส่งสัญญาณเชิงบวก หลังจากการพักตัวในช่วงก่อนหน้า แนวต้าน 17.30 บาท ผ่านยืนเหนือได้ Follow Buy แนวต้านถัดไปที่ 17.90 บาท ระยะสั้นแนวรับที่ 16.70 / 15.80 บาท